**КОДЕКС НА ОДНЕСУВАЊЕ НА УЧЕНИЦИТЕ И РОДИТЕЛИТЕ/СТАРАТЕЛИТЕ**

*Општинско Основно Училиште „Добре Јованоски“ Прилеп*

1. **Кодекс на однесување на сите ученици**

* Ученикот е должен навреме и редовно да доаѓа на настава;
* Ученикот е должен да се грижи за училишниот простор и имот;
* Ученикот е должен да се грижи за хигиената во училиштето и блиската околина;
* Во училиштето ученикот треба да биде совесен, одговорен, со должно почитување кон сите;
* Во училиштето учениците треба да доаѓаат уредни.
* На часовите ученикот треба внимателно да слуша и навреме и целосно да ги извршува училишните обврски;
* Да се труди да ги извршува училишните обврски;
* Да придонесе за одржување на работната атмосфера;
* Ученикот е должен редовно да носи училиштен прибор, учебници и тетратки;
* Да соработува со наставниците, стручната служба и другите субјекти во училиштето;
* Да покаже почитување и толеранција кон другарите и наставниците;
* Да помага на помалку успешните ученици;
* Ученикот не смее самоволно и без вистинска причина да го напушти часот;
* Ученици, избегнувајте недолично однесување;
* Учениците не смеат да користат мобилни телефони за врема на часовите;
* Учениците не треба да носат вредни предмети и повеќе пари во училиште, а доколку им се загубат одговорноста е нивна;
* На часовите не е дозволено да се џвакаат мастики, како и истите да се лепат на клупите и столчињата;
* Поздрави го наставникот кога ќе влезе во училница;
* За време на часот не излегувај во тоалет;
* Престојувај во училишниот двор за време на големиот одмор;
* Не викај по ходниците, не трчај, придржувај се кон правилата на однесување;
* Не приговарај на опомените на дежурните наставници и ученици;
* Ако во дворот видиш отпад фрли го во корпа за отпадоци;
* Штом го слушнеш ѕвончето веднаш влези во училницата;
* Не ги навредувај и не се однесувај насилно кон помалите и послабите ученици;
* Пристојно и трпеливо чекај пред училница пред започнувањето на часот;
* Ученикот не смее да врши психичко и физичко малтретирање на учениците и вработените во училиштето;
* Кога наставникот зборува не го прекинувај;
* Обраќај им се со ВИЕ на возрасните;
* Користи молам, благодарам, повели, извини во секојдневната комуникација;
* Поздравувај со добро утро, добар ден и до видување;
* Не користи вулгарни зборови кога комуницираш;
* Почитувај ги правилата кои сте ги договориле со наставникот;
* Не носи предмети со кои би можеле да повредите други ученици;
* Покажи толеранција кон соучениците во комуникацијата;
* Искажи го секое незадоволство со одбрани и пристојни зборови;
* Биди самокритичен па потоа критикувај;
* Чувај ги своите предметии не посегнувај по туѓите;
* Не ги потценувај способностите на своите соученици;
* Повозрасните ученици да се однесуваат коректно кон помалите;
* Сослушај го внимателно и почитувај го мислењето на другиот;
* Почитувај ги различните од тебе;
* Истакни ги позитивните особини кај себе со постапки, а не со зборови;
* Ако не се однесусваат добро со тебе, БИДИ ПРВ кој тоа ќе го промени и однесувај се ти на вистински начин – ПРИСТОЈНО;
* Учтивоста е особина која ја краси твојата личност, затоа однесувај се учтиво во секоја прилика;
* Со своето примерно однесување ќе покажи почит и кон своите родители;
* Биди искрен со своите родители, дури и да згрешиш, тие ќе имаат разбирање за твоите постапки;
* Редовно информирај ги родителите за случувањата во училиштето;
* Ученикот задолжително треба на родителот да му ги пренесува информациите по барање на наставникот;

1. **Кодекс на однесување на дежурните ученици**

* Дежурниот ученик не смее да собира други ученици во училницата каде што дежура, ниту пак самите дежурни да се групираат заради дружење;
* Доколку насети опасност или поголемо нарушување на дисциплината во ходниците, дежурниот ученик мора веднаш да го информира било кој вработен во училиштето што му е најблиску или обезбедувањето;
* Дежурниот ученик повремено да се движи низ ходниците и да врши проверка;
* Да го следи влегувањето и излегувањето на лица во училницата или друга просторија каде што дежура;
* Да ги евидентира учениците кои го нарушуваат куќниот ред и кодексот на однесување и за истото да ги извести соодветните наставници;
* Да се грижи за редот и дисциплината за врем на часовите и одморите;
* Дежурниот ученик ги отклучува и заклучува вратите на училницата или соблекувалните во спортската сала и не прави отстапки за никого, а во тоа му помага обезбедувањето;
* Дежурството на учениците трае за време на наставниот ден;

1. **Кодекс на однесување на родителите/старателите**

* Почитувај го куќниот ред на училиштето;
* Редовно информирајте се за постигнатиот успех и поведение на вашето дете;
* Редовно исполнувајте ги обврските што ги имате кон училиштето;
* Задолжително присуствувајте на родителските средби во училиштето;
* Имајте на ум дека Вашите постапки се пример за однесување на Вашето дете;
* Училиштето е воспитно-образовна институција во која се влегува со пристојна облека;
* При влез во училиштето кај лицето за обезбедување или кај дежурниот хигиеничар најавете се за каде сте упатени и дозволете тие да ве спроведат до вашата дестинација;
* Без одобрение од страна на лицето за обезбедување или дежурниот хигиеничар не влегувајте во училишната зграда;
* За време на часовите не смеете да ја попречувате наставата и во никогаш не влегувајте на наставен час кој е во тек;
* Доколку сакате средба со наставниците тоа сторете го за време на големиот одмор кога наставникот е на смена или по завршување на неговите часови, но никогаш за време на часовите;
* Доколку имате потреба од стручната и административната служба или Директорот на училиштето тоа сторете го секој работен ден во периодот од 08.30 часот до 14.00 часот;
* При подигнување на потврди за редовен ученик, потврдата прво ја потпишува одделенскиот раководител, а потоа Секретарот на училиштето ја потпишува и заверува со печат;
* Редовно комуницирајте со одделенските раководители. Доколку Вашето дете отсуствува од настава задолжително известете го одделенскиот раководител за причините и времетраењето на отсуството на вашето дете од настава;
* Разговарајте со Вашите деца да го почитуваат куќниот ред на училиштето и кодексот за однесување за учениците.

|  |  |  |
| --- | --- | --- |
| **Дел. бр.** 02-261/3 |  | **ВД Директор:** |
| 15.06.2022 година | **м.п.** | Панде Николоска |
| Прилеп |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |